open-index/open-wikipedia-markdown huggingface dataset:
Belgian Kongo

**Belgian Kongo** oli nykyisen Kongon demokraattisen tasavallan alueella vuosina 1908–1960 sijainnut Belgian siirtomaa. Siirtomaa syntyi, kun Belgia otti haltuunsa Kongon vapaavaltion, joka oli ollut kuningas Leopold II:n henkilökohtaista omaisuutta. Belgian Kongo itsenäistyi 30. kesäkuuta 1960 nimellä Kongo, joskin yleiseen käyttöön yleistyi tarkentava nimitys ”Kongo (Léopoldville)”. Syynä tähän oli Ranskan Kongon itsenäistyminen samana vuonna, myös sen valittua nimekseen Kongon.

## Historia
Leopold II luopui omistuksestaan Kongon vapaavaltioon, kun tieto hänen hallintonsa julmuudesta levisi halki Euroopan. Kongon vapaavaltio liitettiin emämaahansa 18. marraskuuta 1908. Kongoon määrättiin kenraalikuvernööri hoitamaan siirtomaan asioita, ja Brysseliin perustettiin siirtomaaministeriö.

Kongon olot paranivat Belgian otettua sen hallintaansa. Siirtomaahallinto ei pyrkinyt ratkaisemaan yhteiskunnallisia ongelmia. Poliittinen valta ja virkakoneisto pysyivät täysin valkoisten käsissä aina 1950-luvun lopulle saakka. Kongolaisten koulutus oli lähetyssaarnaajien käsissä ja rajoittui yleensä alakouluopetukseen. Opintoja saattoi jatkaa, jos tähtäsi pappisuralle, mutta vasta vuonna 1954 ensimmäinen kongolainen pääsi muuhun korkeakouluun kuin opiskelemaan papiksi.

## Kaivostoiminta
Belgian Kongossa oli runsaat luonnonvarat, ja sen kaivokset tuottivat Belgialle huomattavasti raaka-aineita.

Vuonna 1915 Kongosta löydettiin uraania, minkä vuoksi maahan perustettiin yksi maailman ensimmäisistä uraanikaivoksista. Toisen maailmansodan aikana Belgian Kongo oli tärkeä uraanin toimittaja Yhdysvalloille. Sieltä kaivettua uraania käytettiin myös atomipommin keksimiseen johtaneessa Manhattan-projektissa ja Hiroshimaan pudotetussa pommissa.

## Kongon kenraalikuvernöörit
Belgian Kongoa hallitsi kaikkiaan kymmenen emämaan edustajaa tittelillä kenraalikuvernööri ().

# Théophile Wahis (1908–1912)
# Félix Fuchs (1912–1916)
# Eugène Henry (1916–1921)
# Maurice Lippens (1921–1923)
# Martin Rutten (1923–1927)
# Auguste Tilkens (1927–1934)
# Pierre Ryckmans (1934–1946)
# Eugène Jungers (1946–1951)
# Léon Pétillon (1951–1958)
# Henri Cornelis (1958–1960)

## Lähteet

## Aiheesta muualla
Hercules (ooppera)

**Hercules** on Georg Friedrich Händelin säveltämä kolminäytöksinen ooppera. Sen englanninkielisen libreton on kirjoittanut Thomas Broughton ja se perustuu Sofokleen *[[Trakhiin naiset|Trakhiin naisiin]]* ja Ovidiuksen *[[Muodonmuutoksia|Muodonmuutoksiin]]*.

Herculeen konserttimuotoinen ensi-ilta oli 5. tammikuuta 1745 Lontoossa.
Kihti (merenselkä)

**Kihti** () on muun Suomen ja Ahvenanmaan välillä oleva merenselkä Itämeren Saaristomerellä Suomen lounaisella rannikolla. Kihdin selän kautta kulkee vilkkaita kauppamerenkulun väyliä, joita pitkin kulkee mm. Turusta ja Naantalista Ahvenanmaalle ja Ruotsiin kulkeva laivaliikenne.

## Katso myös
* Teili
Hugenotit (ooppera)

**Hugenotit** () on Giacomo Meyerbeerin säveltämä viisinäytöksinen grand opéra, jonka ensiesitys oli Pariisin oopperassa 29. helmikuuta 1836. Oopperan libreton kirjoittivat Eugène Scribe ja Émile Deschamps ja sen tapahtumat sijoittuvat vuoden 1572 huhtikuuhun, jolloin Ranskassa oli katolisten ja hugenottien välinen sisällissota. Tapahtumat huipentuvat pärttylinyön verilöylyyn. Oopperan alkusoitossa kehitellään Martti Lutherin säveltämää virttä *[[Jumala ompi linnamme]]* eri tempoissa.

## Lähteet
* Synopsi 

### Viitteet
Damon Albarn

**Damon Albarn** (s. 23. maaliskuuta 1968 Whitechapel, Lontoo) on englantilainen laulaja-lauluntekijä. Albarnin laulutyyli on erikoinen, sillä hän käyttää normaalin laulutyylinsä ohella paljon falsettia ja ajoittain laulaa erittäin matalalta. Albarn tunnetaan erityisesti Blur-yhtyeen keulamiehenä, jossa hän soitti myös satunnaisesti kitaraa ja koskettimia. Hän teki myös valtaosan yhtyeen kappaleiden sanoituksista. Blur oli suosituimmillaan vuosina 1994–1997, jolloin brittipop oli suosittua. Blur jäi tauolle vuonna 2003, jonka jälkeen Albarn on työstänyt projekteja Gorillaz ja The Good, The Bad And The Queen. Albarn on ollut myös mukana työstämässä musikaalia nimeltään  ja oopperaa nimeltään ''Dr Dee: An English Opera''.

## Blurin diskografia

### Studioalbumit

*  (Kultaa UK)
*  (Kultaa UK)
*  (4x platinaa UK)
*  (3x platinaa UK)
*  (Platinaa UK - Kultaa US)
*  (Platinaa UK)
*  (Kultaa UK)
* ''The Magic Whip'' (2015)
* 

### Livealbumit

**Live At Budokan* (1996)

**All The People... Blur Live in Hyde Park 02/07/2009* (2009)

### Kokoelmat

**The Special Collectors Edition* (1994) (sisältää singlejen b-puolet)
**The 10 Year Limited Edition Anniversary Box Set* (1999)
**Blur: The Best Of* (2000)

### Muut

**Bustin' + Dronin' * (1998, remixalbumi)

### Singlet

*She's So High (1990)
*There's No Other Way (1991)
*Bang (1991)
*Popscene (1992)
*For Tomorrow (1993)
*Chemical World (1993)
*Sunday Sunday (1993)
*Girls & Boys (1994)
*To The End (1994)
*Parklife (1994)
*End of a Century (1994)
*Country House (1995)
*The Universal (1995)
*Sterotypes (1996)
*Charmless Man (1996)
*Beetlebum (1997)
*Song 2 (1997)
*On Your Own (1997)
*M.O.R. (1997)
*Tender (1999)
*Coffee & TV (1999)
*No Distance Left To Run (1999)
*Music Is My Radar (2000)
*Out Of Time (2003)
*Crazy Beat (2003)
*Good Song (2003)
*Under the Westway (2012)
*Go Out (2015)
*There Are Too Many of Us (2015)
*Lonesome Street (2015)

## Gorillaz

**[[Gorillaz (albumi)|Gorillaz]]* (2001)
**[[Demon Days]]* (2005)
**[[Plastic Beach]]* (2010)
**[[The Fall (albumi)|The Fall]]* (2011)
*Humanz (2017)
**[[The Now Now]]* (2018)
**[[Song Machine, Season One: Strange Timez]]* (2020)
**[[Cracker Island]]* (2023)

## The Good, the Bad & the Queen

**The Good, the Bad & the Queen* (2007)

## Rocket Juice And The Moon

**Rocket Juice & The Moon* (2012)

## Lähteet
Brad Renfro

**Brad Barron Renfro** (25. heinäkuuta 1982 Knoxville, Tennessee – 15. tammikuuta 2008 Los Angeles, Kalifornia) oli yhdysvaltalainen näyttelijä ja lapsitähti.

## Lapsuus
Renfron vanhemmat erosivat pojan ollessa vain viisivuotias, ja isoäidistä tuli pojan pääasiallinen huoltaja. Renfon koko elämä oli kamppailua päihteiden kanssa. Hän oli vain yhdeksänvuotias polttaessaan ensimmäistä kertaa hasista. Vasta 11-vuotiaana hän joi itsensä humalaan kesken koulupäivän ja erotettiin koulusta.

## Ura
Ohjaaja Joel Schumacherin roolittaja Mali Finn löysi Renfron elokuvaan *[[Päämies (elokuva)|Päämies]]*, jossa tämä näytteli pääroolia Susan Sarandonin ja Tommy Lee Jonesin rinnalla. Elokuva oli yksi vuoden 1994 menestyneimpiä. Tämän jälkeen Renfro näytteli muun muassa elokuvissa *[[Ghost World]], [[Rohto (vuoden 1995 elokuva)|Rohto]], [[Mallioppilas (elokuva)|Mallioppilas]] ja* *[[Bully (elokuva)|Bully]]*.

## Yksityiselämä
Renfrolla oli vuonna 2003 syntynyt poika. Lapsi kasvoi äitinsä kanssa Japanissa.

Renfro löydettiin kuolleena asunnostaan Los Angelesissa 15. tammikuuta 2008. Hän oli kuollessaan 25-vuotias. Brad Renfron kuolinsyy oli heroiinin ja morfiinin yliannostus.

### Pidätykset
Renfro pidätettiin useita kertoja. Vuonna 1998 hän jäi kiinni huumeiden hallussapidosta, kun häneltä löydettiin kokaiinia ja marihuanaa. Vuonna 2000 Renfro yritti varastaa kaverinsa kanssa huvijahdin Floridassa. Pidätykset seurasivat toisiaan, ja Renfro vietti lyhyitä aikoja vankilassakin. Vuonna 2005 Renfro jäi jälleen kiinni yrityksestä ostaa heroiinia. Nuorukainen myönsi tuolloin käyttävänsä heroiinia ja opiaatteja. Renfo passitettiin elämänsä aikana useita kertoja vieroitukseen. 

## Filmografia
**[[Päämies (elokuva)|Päämies]]* (1994)
**[[Tom and Huck]]* (1995)
**[[Rohto (vuoden 1995 elokuva)|Rohto]]* (1995)
**[[Sleepers_–_katuvarpuset|Sleepers – katuvarpuset]]* (1996)
**[[Amerikkalainen unelma (vuoden 1997 elokuva)|Amerikkalainen unelma]]* (1997)
**[[Mallioppilas (elokuva)|Mallioppilas]]* (1998)
**[[2 Little, 2 Later]]* (1999)
**[[Seksiä vai läksyjä]]* (2000)
**[[The Theory of the Leisure Class]]* (2001)
**[[Happy Campers]]* (2001)
**[[Bully (elokuva)|Bully]]* (2001)
**[[Party Girl]]* (2001)
**[[Ghost World]]* (2001)
**[[American Girl (elokuva)|American Girl]]* (2002)
**[[Deuces Wild]]* (2002)
**[[The Job]]* (2003)
**[[Hollywood Flies]]* (2005)
**[[Mummy an' the Armadillo]]* (2005)
**[[Coat Pockets]]* (2005) (lyhytelokuva)
**[[Sidottu]]* (2005)
**[[Kova laki: Rikollinen mieli]]* (2005) (TV-sarja)
**[[10th & Wolf]]* (2006)
**[[Collector]]* (2008) (lyhytelokuva)
**[[Paljastajat]]* (2008)

## Lähteet

*http://www.imdb.com/find

## Aiheesta muualla
*
Kognitivismi

**Kognitivismi** on teoria ja tutkimussuunta psykologiassa ja kognitiotieteessä, sekä oppimisteoria ja metodologia kasvatustieteissä. 

Kognitivistisen teorian mukaan mielen toiminta voidaan kuvata ja selittää kvantitatiivisilla ja tieteellisillä menetelmillä. Klassisen kognitivismin (symbolinen paradigma, klassinen komputationalismi) teorian mukaan mieli voidaan kuvata symbolirakenteilla operoivana tiedonkäsittelynä. Kognitiotieteissä kognitivistinen tutkimus soveltaa tätä taustateoriaa käyttäen mielen toiminnan tutkimukseen matemaattista ja laskennallista mallintamista kokeellisen psykologian tutkimusmenetelmiä. Generatiivinen kielitiede on alkujaan myös kognitivistinen aatesuuntaus.

Kognitiivinen psykologia on psykologian haara, joka rakentuu historiallisesti kognitivismin varaan. Kognitiotiede on puolestaan teoreettisempi ja filosofisempi tieteenala, joka tutkii yleisesti kognitiota ja tietoilmiöitä. Generatiivinen kielitiede kuvaa kielen mekanismeja tiedonkäsittelyjärjestelmänä.

Kognitivismista tuli psykologian valtavirtaa 1900-luvun loppupuolella sen syrjäyttäessä behaviorismin kokeellisen psykologian taustaideologiana. Kognitivismi ei niinkään hylkää behaviorismia kokonaisuudessaan, vaan oikeastaan laajentaa behavioristista psykologiaa hyväksymällä sisäisten mielentilojen olemassaolon, mutta tavallaan "määrittelee ne uudelleen" symbolirakenteina (subjektiivisten tajunnantilojen sijaan). 

Kognitivismin suosio johtui pitkälle behavioralismia vastaan 1950-luvulla yhä enenevästi kasautuneesta kritiikistä, kuten Noam Chomskyn argumenteista. Hänen mukaansa kieltä on mahdotonta oppia puhtaasti ehdollistamalla, joten sen oppimiseen vaaditaan myötäsyntyisiä kykyjä.

## Katso myös
* Kognitiivinen psykologia
* Kognitiotiede
* Generatiivinen kielitiede
* Konstruktivismi
Alppihiihdon maailmanmestaruuskilpailut 1997

**34. [[alppihiihdon maailmanmestaruuskilpailut]]** järjestettiin Italian Sestrieressä 3.–15. helmikuuta 1997.

## Miehet
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Naiset
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* FIS:n tietokanta
Jääpallon maailmanmestaruuskilpailut 2007

**Vuoden 2007 jääpallon maailmanmestaruuskilpailut** olivat järjestyksessään 27. jääpallon MM-kilpailut. Ne järjestettiin 28. tammikuuta - 4. helmikuuta 2007 Kemerovon kaupungissa Venäjällä. Peliareenana toimi Kemerovon Himik-stadion, jonne mahtuu 30 000 katsojaa.

Kisoihin osallistui 12 joukkuetta. A-sarjassa pelasivat Venäjä, Ruotsi, Suomi, Kazakstan sekä Norja ja B-sarjassa Viro, Unkari, MM-kisojen ensikertalainen Latvia, Mongolia, Alankomaat ja Yhdysvallat. Maailmanmestaruuden voitti neljännen kerran historiansa aikana Venäjä. Valko-Venäjä säilytti paikkansa A-sarjassa voitettuaan B-sarjan mestarin Yhdysvallat.

## A-sarja

----

----

----

----

----

----

----

----

----

----

----

----

----

----

### Pudotuspelit
#### Välierät

----

#### Pronssiottelu

#### Loppuottelu

## Parhaat maalintekijät

;19 maalia
*  Sergei Obuhov

;16 maalia
*  David Karlsson

;14 maalia
*  Daniel Andersson

;13 maalia
*  Jevgeni Ivanuškin
*  Sami Laakkonen
*  Pavel Rjazantsev

;12 maalia
*  Vjatšeslav Bronnikov

;11 maalia
*  Sergei Lomanov jr.

;9 maalia
*  Denis Kriušenkov

;7 maalia
*  Sergei Tarasov

;6 maalia
*  Marcus Bergwall
*  Jonas Edling
*  Ivan Maksimov

;5 maalia

*  Ville Aaltonen
*  Johan Andersson
*  Sergei Tšernetski
*  Kjetil Johansen

*  Christer Lystad
*  Andrei Morikov
*  Mihail Svešnikov

;4 maalia

*  Mikko Aarni
*  Maksim Tšermnyh
*  Denis In-Fa-Lin

*  Rasmus Lindqvist
*  Thomas Moen
*  Mika Mutikainen

;3 maalia

*  Stefan Erixon
*  Pål Hanssen
*  Samuli Niskanen

*  Jevgeni Sviridov
*  Anton Zybarev

;2 maalia

*  Marius Austad
*  Olov Englund
*  Per Hellmyrs
*  Rauan Issaliev
*  Daniel Mossberg

*  Magnus Muhrén
*  Vladislav Novozhilov
*  Pekka Rintala
*  Dmitri Saveljev
*  Dmitri Starikov

*  Yuri Stepochkin
*  Aleksandr Tjukavin
*  Juri Vikulin
*  Dmitri Zavidovski
*  Igor Zolotarev

;1 goal

*  Hans Andersson
*  Kjetil Bergh
*  Vadim Bogdanovich
*  Artem Botvenkov
*  Mikhail Dobrynin

*  Aleksandr Driagin
*  Antti Ekman
*  Stian Holmen-Jensen
*  Kimmo Huotelin
*  Petteri Lampinen

*  Jan Magnus Olaisen
*  Tommi Österberg
*  Anders Östling
*  Juri Pogrebnoi
*  Roman Poloskin

*  Denis Slautin
*  Mihail Tarasenko
*  Christian Waaler
*  Aleksei Zagarskikh
*  Alexei Zolotarev

## Mitalistijoukkueet

## Parhaat pelaajat

## B-sarja

### Alkusarja

----

----

----

----
	
----

----
	
----

----

----

----

----

----

----

----
	

### Sijoitusottelut
#### Sijat 5.-6.

----

#### Sijat 3.-4.

----

#### Sijat 1.-2.

----

### A-sarjan karsintaottelu

## Lähteet

## Aiheesta muualla
*
Moksibustio

**Moksibustio** eli **moksaus** () on perinteinen kiinalainen hoitomuoto, jossa veren ja qi-energian virtausta ihmiskehossa pyritään edistämään akupisteitä lämmittämällä. Tarkoituksena on lievittää potilaan kipuja ja särkyjä. Menetelmän nimi on peräisin siihen käytetyn kuivatun pujon nimestä ( ja ). Joskus moksausta käytetään hoito- tai anestesiakeinona yhdessä akupunktion kanssa. Kiinasta menetelmä on levinnyt muihinkin Aasian maihin.

Useat varhaiset tekstit pitävät akupunktiota ja moksibustiota hyvin suuressa arvossa. Länsimaalainen lääketiede ei ole löytänyt menetelmää tukevia fysiologisia perusteita, joskin sen uskotaan vaikuttavan autonomiseen hermostoon.

## Menetelmä
Suorassa moksauksessa kuivattua pujoa poltetaan suoraan iholla, ihon päälle asetetun inkivääri- tai valkosipuliviipaleen tai suolapedin päällä. Suoraan ihon päällä poltettuna pujo otetaan pois ennen ihon palamista. Pujo voidaan myös polttaa akupunktioneulan päässä, jolloin lämpö siirtyy iholle neulan kautta. Epäsuora moksaus on yleisemmin käytetty menetelmä. Siinä moksibustion tekijä pitelee lähellä potilaan ihoa palavaa moksasikaria. Moksasikari palaa 4–5 minuutin ajan. Akupisteen lämmityksen lisäksi moksibustion vaikutus perustuu jangin vahvistamiseen ja kylmästä johtuvien salpautumien avaamiseen. Moksibustiota käytetään tavallisesti suurten verisuonien, silmien ja korvien alueella, koska niihin ei suositella akupunktiota. Ennen vanhaan potilaan iho paloi hoidon aikana jopa rakkuloille asti, mutta nykyään akupisteitä on tapana vain lämmittää. Perinteinen kiinalainen lääketiede korostaa potilaan asennon merkitystä moksibustion onnistumisen kannalta.

## Mahdolliset haitat
On joitain haittavaikutuksia, joita potilas saattaa saada moksibustiosta. Huolimaton moksaus voi aiheuttaa ihon palamista. Toisaalta savu ja käytetty pujo voi joissain potilaissa aiheuttaa myrkytysreaktioita, pahoinvointia tai yskimistä. Iholle voi muodostua tummia jälkiä tai pahimmillaan tyvisolusyöpä.

## Lähteet
Filippo Raciti

**Filippo Raciti** (17. tammikuuta 1967 &ndash; 2. helmikuuta 2007) oli italialainen poliisi, joka kuoli Catania–Palermo-ottelun jälkeisissä mellakoissa vuonna 2007, kun hänen autoonsa heitetty kotitekoinen pommi räjähti hänen silmilleen. Italian jalkapalloliitto perui kaikki viikonlopun Serie A:n ja Serie B:n ottelut. Lisäksi liitto ilmoitti, että se peruu Italian jalkapallomaajoukkueen keskiviikkoisen Romania-ottelun, sekä alle 21-vuotiaiden ottelun Belgiaa vastaan.

## Lähteet
Klinghofferin kuolema

**Klinghofferin kuolema** on yhdysvaltalaisen John Adamsin kaksinäytöksinen ooppera. Sen englanninkielisen libreton on kirjoittanut runoilija Alice Goodman. Teoksen ensiesitys oli Brysselissä 19. maaliskuuta 1991.

Ooppera kertoo Palestiinan vapautusrintaman PLF:n tekemästä matkustajalaiva Achille Lauron kaappauksesta vuonna 1985 sekä laivan erään matkustajan, amerikanjuutalaisen Leon Klinghofferin väkivaltaisesta kuolemasta.
Wismar

**Wismar** on satamakaupunki ja entinen hansaliiton kaupunki Pohjois-Saksassa Itämeren rannalla Mecklenburg-Etu-Pommerin osavaltiossa. Wismar sijaitsee 45 kilometriä itään Lyypekistä ja 30 kilometriä pohjoiseen Schwerinistä. Kaupungin luonnonsatama Mecklenburginlahden rannalla on kallioniemekkeen takana hyvin suojattuna. Asukkaita Wismarissa on 42&nbsp;219 (31.12.2013).

Yhdessä läheisen Stralsundin kaupungin kanssa Wismar muodostaa Unescon maailmanperintöluettelon kohteen. 

## Historia
Wismar sai kaupunginoikeudet vuonna 1229 ja joutui Mecklenburgin haltuun 1301. Vuonna 1259 Wismar teki sopimuksen Lyypekin ja Rostockin kanssa tarkoituksena puolustautua Itämeren merirosvoja vastaan. Tästä sopimuksesta kehittyi hansaliitto. Wismar oli 1200- ja 1300-luvulla kukoistava hansakaupunki, jossa oli merkittäviä villatehtaita. Vaikka musta surma tappoi vuonna 1376 noin 10&nbsp;000 asukasta, kaupunki säilyi melko vauraana aina 1500-luvulla asti.

Westfalenin rauhassa vuonna 1648 Wismar siirtyi Ruotsin omistukseen (Ruotsin Wismar). Wismarista tuli vuonna 1653 Ruotsin Saksan alueiden korkeimman tuomioistuimen paikka. Ruotsi myi kaupungin Mecklenburgille vuonna 1803 sadan vuoden takaisinlunastusoikeudella. Tämän epävarman tilanteen takia Wismar ei osallistunut Mecklenburgin valtiopäiville ennen kuin vuonna 1897. Wismarilla on edelleen joitain jäänteitä vanhasta vapaudestaan, kuten lupa liehuttaa omaa lippua.

## Nähtävyydet

Keskellä vanhaa kaupunkia sijaitsee valtava tori. Noin 10 000 neliömetrin laajuinen tori on Saksan suurin ja sen reunoilla on tyylikkäitä rakennuksia tyyliltään 1300-luvun Pohjois-Saksan gotiikasta 1800-luvun uusromaanisiin. Torin keskipiste on *Wasserkunst*, koristeellinen takorautainen kaivo, joka tuotiin Hollannista vuonna 1602. Aukion pohjoislaidalla on uusklassinen kaupungintalo. Toinen huomattava rakennus torilla on vanha gotiikkaa edustava varastotalo *Alter Schwede* (Vanha ruotsalainen).

Mariankirkon (*Marienkirche*) 80 metriä korkea torni on ainoa jäänne 1200-luvulla rakennetusta alkuperäisestä tiiligotiikkarakennuksesta. Se kärsi pahasti toisessa maailmansodassa ja Saksan demokraattisen tasavallan hallitus tuhosi sen lopullisesti 1960-luvulla.

Nikolainkirkkoa (*Nikolaikirche*), 1381–1460, korkeine holvauksine pidetään Mariankirkon kanssa hyvänä esimerkkinä siitä, miten Lyypekin suurempi Pyhän Marian kirkko on vaikuttanut pohjoisten maakuntien kirkkorakennuksiin.

Ristinmuotoinen Pyhän Yrjänän kirkko (*Georgenkirche*) on 1200-luvun ensimmäiseltä puoliskolta ja se tuhoutui täysin toisessa maailmansodassa. Kirkko uudelleenrakennettiin 1990-luvulla.

## Lähteet

## Aiheesta muualla

*Kaupungin kotisivut 
*Stralsund ja Wismar UNESCOn sivuilla
Peter Grimes

**Peter Grimes** on brittiläisen säveltäjän Benjamin Brittenin säveltämä kolminäytöksinen ooppera. Sen libreton on kirjoittanut Montagu Slater ja se pohjautuu George Crabben runoon *The Borough*. Kantaesityksensä se sai Lontoossa 7. kesäkuuta 1945. Kapellimestarina toimi tuolloin Reginald Goodall, ja nimiroolin tulkitsi Peter Pears.

*Peter Grimes* kertoo yhteisöstä syrjäytyneestä kalastajasta, jota syytetään oppipojan kuolemasta. Uudenkin oppipojan kuollessa Peter Grimes ajautuu epätoivoiseen ratkaisuun. *Peter Grimes* merkitsi Brittenille läpimurtoa. Vahva tarina ja merellisiä tunnelmia henkivä musiikki nostivat oopperan sekä kriitikoiden että yleisön suosioon, ja se kuuluu edelleen oopperatalojen kantaohjelmistoon. 

Suomessa teos nähtiin ensimmäisen kerran jo neljä vuotta kantaesityksen jälkeen, kun Suomalainen Ooppera esitti sitä 17.3.1949 lähtien. Ensimmäinen suomalainen Peter Grimes oli Alfons Almi.

*Peter Grimes* on esitetty myös Savonlinnan oopperajuhlilla. Libreton on suomentanut Leena Vallisaari.

## Lähteet
Mecklenburginlahti

**Mecklenburginlahti** (, ) on lahti Itämeren lounaisosassa. Se sijaitsee Saksan ja Tanskan saarien Lollandin, Falsterin ja Mønin välissä.

Luoteessa Mecklenburginlahti yhdistyy Kielinlahteen Fehmarnin Beltin ja Ferhmarninsalmen kautta. Wismarin- ja Lyypekinlahdet ovat Mecklenburginlahden osia.

Lyypekki, Travemünde, Rostock ja Wismar ovat merkittävimmät satamakaupungit lahden rannalla.

Vuonna 2024 lahdesta, Saksan pohjoisrannikon tuntumasta, löytyi muinainen kivirakennelma, jonka arvioidaan olevan peräisin kivikaudelta. Blinkerwalliksi nimetty megarakennelma löydettiin 21 metrin syvyydestä. Se on vajaan kilometrin mittainen ja noin metrin korkuinen kivimuuri. Tutkijat arvioivat, että muuri on rakennettu yli 10 000 vuotta sitten. Se jäi veden alle, kun merenpinta nousi äkillisesti noin 8 500 vuotta sitten. Blinkerwall on tutkijoiden mukaan yksi suurimmista ja mahdollisesti myös vanhimmista kivikauden ajan rakennelmista Euroopassa. Löytöä pidettiin tuoreeltaan tieteelle arvokkaana. Ensimmäiset viitteet Blinkerwallista löydettiin vuonna 2021. Tutkijat pitävät todennäköisenä, että muuria käytettiin kivikaudella metsästyksen apuna. Se oli ansa, johon suuret riistaeläinlaumat ajatettiin tapettavaksi. Samankaltaisia, metsästykseen liittyviä rakennelmia on löydetty aiemmin esimerkiksi Saudi-Arabiasta, Grönlannista ja Yhdysvalloista, mutta ei Euroopasta.

## Lähteet
Jonny Moseley

**Jonny Moseley** (s. 27. elokuuta 1975, San Juan, Puerto Rico) on syntyjään puertoricolainen, mutta Yhdysvaltoja edustanut entinen kumparelaskija.

Moseley voitti kumparelaskun olympiakultaa Naganon olympialaisissa 1998, ennen Janne Lahtelaa ja Sami Mustosta. Vuoden 2002 olympialaisissa hän sijoittui neljänneksi.

## Lähteet
* Jonny Moseley USA:n olympiakomitean sivuilla
*
Mooses ja Aaron

**Mooses ja Aaron** () on Arnold Schönbergin säveltämä keskeneräiseksi jäänyt kaksinäytöksinen ooppera, jota pidetään yhtenä 1900-luvun musiikin keskeisistä oopperateoksista. Teoksen libretto on säveltäjän kirjoittama ja se perustuu Toiseen Mooseksen kirjaan. Teoksen kolmatta näytöstä, johon on olemassa libretto, ei koskaan sävelletty.  Oopperassa käytetään säveltäjän kehittämää kaksitoistasäveljärjestelmää. Ooppera edustaa Schönbergin hienointa yritystä yhdistää filosofisia ajatuksia musiikkiin. Teoksen syntyyn vaikutti myös  juutalaisen, joskin protestantiksi kääntyneen, Schönbergin kokema antisemitismi. Pian teoksen säveltämisen jälkeen Schönberg palasikin juutalaisuuteen.

Teos jäi säveltäjältä keskeneräiseksi ja sitä ei esitetty ennen hänen kuolemaansa. Kaksi ensimmäistä näytöstä esitettiin konserttimuodossa Hampurissa 12. maaliskuuta 1954. Ensimmäinen näyttämöesitys oli Zürichin Stadttheaterissa 12. maaliskuuta 1957. Vuonna 1973 Jean-Marie Straub ja Danièle Huillet tekivät oopperasta elokuvaversion.

## Lähteet
* Aaron Tugendhaft: Schoenberg’s Moses und Aron
Porgy ja Bess

**Porgy ja Bess** () on yhdysvaltalaisen George Gershwinin säveltämä kolminäytöksinen ooppera. Sen libreton ovat kirjoittaneet Ira Gershwin sekä Du Bose Heyward, jonka romaaniin *Porgy* ja samannimiseen näytelmään tarina perustuu. Ooppera sai ensi-iltansa 10. lokakuuta 1935 New Yorkissa. Kriitikot arvostelivat sitä liian musikaalimaiseksi, ja vaikka yleisö pitikin yksittäisistä numeroista, teos poistui pian ohjelmistosta. Suurempaan suosioon *Porgy ja Bess* nousi vasta Gershwinin kuoleman jälkeen. 

Oopperassa Gershwin pyrkii yhdistelemään perinteistä eurooppalaista orkesterimusiikkia amerikkalaiseen jazz- ja kansanmusiikkiin.

Oopperan tunnetuin sävelmä lienee ”Summertime”, jonka musta äiti laulaa alussa kehtolauluna lapselleen. Tapahtumien näyttämönä toimii Charlestonin Catfish Row.

Tarinan pahan miehen, kokaiinikauppias Sportin’ Lifen roolihahmo kirjoitettiin alun perin laulaja Cab Callowayn persoonallisuutta mallina käyttäen, joskaan hän ei tätä roolia esittänyt.

Oopperan omintakeinen erityispiirre oli se, että se oli kirjoitettu ja sovitettu mustia esittäjiä ajatellen, koska tapahtumat sijoittuvat Charlestonin mustien slummikortteliin. Jopa poliisit, joita tarinassa vilahtaa pariin otteeseen, ovat mustia. Tekijöiden nimenomainen toivomus oli, että teosta saisivat esittää ainoastaan mustat laulajat. Tämä on johtanut kiistoihin tekijänoikeuksien haltijoiden ja eurooppalaisten oopperatalojen välillä, viimeksi Budapestissa.
## Levytyksiä

Vuonna 2003 musikaalin alkuperäistuotannon esiintyjien tekemät soundtrack-levytykset (1940–1942) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

Vuonna 1958 Miles Davis tulkitsi musikaalin sävelmiä albumillaan *[[Porgy and Bess (Miles Davisin albumi)|Porgy and Bess]]*.

## Kirjallisuutta
* 

## Lähteet

## Aiheesta muualla
Monte Cristo

**Monte Cristo** on ranskalainen pelitalo, joka toimii pelien julkaisijana ja kehittäjänä. Sen perusti entinen Credit Suisse First Bostonin varapresidentti Jean-Marc de Fety sekä entinen Mars & Co:n neuvonantaja Jean-Cristophe Marquis. Vuodesta 2002 yhtiötä on johtanut Jean-Christophe Marquis ja Jérome Gastaldi.

## Monte Criston julkaisemat ja kehittämät pelit

* *[[Wall Street Trader]]*
* *[[Start-up]]*
* *[[Economic War]]*
* *[[Crazy Factory]]*
* *[[Dino Island]]*
* *[[7 Sins]]*
* *[[City Life]]*
* *[[Silverfall]]*
* *[[Cities XL]]*

## Monte Criston julkaisemat pelit

* *[[Airline Tycoon First Class]]* ja *[[Airline Tycoon Evolution]]*, kehittänyt Spellbound
* *[[TV Star]]*
* *[[Happy hour (peli)|Happy hour]]*
* *[[Casino Tycoon]]*, kehittänyt Cat Daddy Games
* *[[Platoon (peli)|Platoon]]*, *[[Desert Rats vs Afrika Korps]]* ja *[[D-Day (peli)|D-Day]]*, kehittänyt Digital Reality
* *[[StarPeace]]*, kehittänyt Oceanus Communications
* *[[1944 : Battle of the Bulge]]* ja *[[Moscow to Berlin]]*, kehittänyt INtex

## Aiheesta muualla
* Yrityksen profiili MobyGamesissä 
* Viralliset kotisivut   
* IGN sivuston katsaus yhtiöstä
Rinaldo

**Rinaldo** on Georg Friedrich Händelin säveltämä italialaistyylinen opera seria, jonka libreton kirjoitti Giacomo Rossi. Teoksen libretto perustui jaksoihin Torquato Tasson runosta *Gerusalemme liberata* () ja sijoittuu ensimmäisen ristiretken tapahtumiin. *Rinaldo* oli Händelin ensimmäinen Lontoossa esitetty ooppera ja samalla ensimmäinen Lontoossa esitettäväksi sävelletty italialaistyylinen ooppera. Ooppera sai ensi-iltansa Hänen majesteettinsa teatterissa Haymarketissa 24. helmikuuta 1711. Oopperan suureen menestykseen vaikutti myös kaksi siinä esiintynyttä kuuluisaa kastraattilaulajaa Nicolo Grimaldi eli Nicolini ja  Valentino Urbani.

Teos vaipui alkumenestyksen jälkeen unohduksiin lähes kahdeksisadaksi vuodeksi, mutta erityisesti 1970-luvulta alkaen sitä on alettu esittää yleisemmin, ja se on tullut osaksi oopperatalojen perusohjelmistoa. Oopperan kastraattilaulajien roolit esittävät nykyisin kontratenorit.

## Lähteet
* culturevulture.net: Rinaldo 
* Academy of Ancient Music: Rinaldo
Teepallo

**Teepallo** on teen valmistuksessa käytetty keittiöväline. Tavallisesti teepallo on pallon tai kananmunan muotoinen, joko rei'itetystä metallista tai metalliverkosta valmistettu astia, joka aukeaa keskeltä kahdeksi osaksi.

## Teepallon käyttö
Avattuun teepalloon laitetaan teenlehtiä, jonka jälkeen se suljetaan ja asetetaan astiaan, jossa teen valmistus tapahtuu. Teepallo upotetaan teelaadulle sopivan asteiseen veteen, missä teetä haudutetaan muutama minuutti teelaadusta sekä omista mieltymyksistä riippuen.
Subaru Justy

**Subary Justy** on Subarun vuosina 1984–1995 valmistama pieni automalli, jossa oli 1,0- tai 1,2-litrainen kolmisylinterinen bensiinimoottori. Sitä valmistettiin sekä etuvetoisena että nelivetoisena. Saatavilla oli myös katalysaattorimalli ja automaattivaihteisto.

Uudemmissa malleissa on yleensä viisi ovea, mutta vanhemmat ovat yleensä kolmiovisia. Justy on suosittu auto Suomen autosuunnistuksessa neliveto-ominaisuutensa ja pienen kokonsa ansiosta.

Vuonna 1991 Subaru valmisti myös Keke Design -Justya 150 kappaletta. Niissä oli erikoisvarusteina muun muassa kattoluukku ja nahkainen ohjauspyörä. Ulkoapäin autot olivat kolmiovisia ja niitä kiersi keltainen tarra, lisäksi autossa oli alkuperäisenä alumiinivanteet. Perässä oli Keke- design tarra ja valmistenumero.

Vuodesta 1995 Suzuki on valmistanut Subaru Justy-malleja, jotka ovat olleet nelivetoisia versioita Suzuki Ignis- ja Swift-malleista. Vuosimallin 2008 Justy on etuvetoinen ja perustuu Daihatsu Sirioniin.

## Justy Suomessa
Suomen markkinoille Subaru Justy tuli loppuvuodesta 1987 ensimmäisenä nelivetoisena pikkuautona. Siinä oli 1,2 litran kolmisylinterinen moottori ja korivaihtoehtoina 3- ja 5-oviset mallit. Alkuvuodesta 1989 siitä tuotiin Suomeen moottoria lukuun ottamatta täysin uudistettu malli 16 cm pidemmällä korilla. Sitä sai myös variaattorityyppisellä portaattomalla automaattivaihteistolla varustettuna.


Kuva:Subaru Justy I.jpg|Subaru Justy (1984). 
Kuva:Subaru Justy.jpg|Subaru Justy (1994-2003).
Kuva:Subaru G3X Justy.JPG|Subaru Justy (2004-2007). 


## Lähteet

## Aiheesta muualla
Askewin koodeksi

**Askewin koodeksi** () on koptinkielinen gnostilaisia kirjoituksia sisältänyt pergamenttikirja eli koodeksi, jonka British Museum osti tohtori Askewilta vuonna 1785. Kirjan varhaisempaa historiaa ei juurikaan tunneta. Museon virkailijan, koptin asiantuntija C. G. Woiden mukaan A. Askew osti kirjan antikvariaatista Lontoossa kymmenellä punnalla noin vuonna 1773. Koodeksin tunnetuin kirjoitus on *[[Pistis Sofia]]*.

Koodeksi on museon katalogissa numerolla *MS. Add. 5114*. Koodeksi on sidottu nykyaikaisiin kansiin, joissa on otsikko *Piste Sophia Coptice*. Sen alkuperäiset lehdet ovat pergamenttia, ja siihen kuuluu 178 lehteä eli 356 sivua. Teksti on kirjoitettu kahteen sarakkeeseen. Kirjoitus on kahden eri kirjurin käsialaa. Kirjoitukset ovat koptinkielisiä käännöksiä kreikankielisistä alkuteksteistä, ja ne ovat peräisin noin vuodelta 300.

Koodeksi koostuu neljästä osasta. Ensimmäisellä ei ole otsikkoa. Toisen otsikko on "*Pistis Sofian* toinen kirja (tai osa)". Tätä seuraa kirjoitusta alaotsikolla "Osa Vapahtajan kirjoista". Kolmas osa on katkelmallinen ja koostuu eri tekstien osista. Siihen kuuluu lyhyt katkelma "Sanomattomasta gnosiksesta" sekä jälleen kirjoitusta alaotsikolla "Osa Vapahtajan kirjoista". Neljännellä osalla ei ole ylä- eikä alaotsikkoa.

Nag Hammadin kirjaston löytymiseen saakka Askewin koodeksi oli yhdessä Brucen koodeksin ja Berliinin koodeksin kanssa käytännössä ainoa lähde varhaiskristillisinä vuosisatoina muuten tuhottuihin gnostilaisiin kirjoituksiin.

## Lähteet

* ''Pistis Sofia'': Introduction
* J. R. Ritman Library: Secret books
Michael Bond

**Thomas Michael Bond** (13. tammikuuta 1926 Newbury, Berkshire, Iso-Britannia – 27. kesäkuuta 2017) oli brittiläinen lastenkirjailija, mutta hän kirjoitti myös rikosromaaneja. Bond tunnetaan parhaiten Karhuherra Paddingtonin ja marsu Olga da Polgan luojana.

Hän kävi koulunsa Presentation Collegessa Readingissä. Toisen maailmansodan aikana hän palveli sekä Royal Air Forcessa että Middlesexin rykmentissä.

Bondin kirjailijanura alkoi vuonna 1945 ja hänen ensimmäinen novellinsa julkaistiin *London Opinion* -lehdessä. Bond ei aluksi ajatellut ryhtyvänsä lastenkirjailijaksi, mutta monien novellien ja radiokuunnelmien jälkeen hänen agenttinsa ehdotti lastenohjelmien kirjoittamista televisioon. Vuonna 1958 Bond loi Karhuherra Paddingtonin ja ensimmäinen Paddington-aiheinen kirja, nimeltään *Bear Called Paddington* (Karhu nimeltään Paddington), ilmestyi samana vuonna. Samaan aikaan hän työskenteli BBC:n kameramiehenä. Ensimmäinen kirja oli menestys ja hän ryhtyi täyspäiväiseksi kirjailijaksi vuonna 1967.

Vuonna 1997 Bond sai Brittiläisen imperiumin upseerin arvonimen kirjailijantyöstään.

Paddington-kirjoja on käännetty yli 40 kielelle ja myyty yhteensä yli 35 miljoonaa (2017). Bond jatkoi kirjoittamista kuolemaansa saakka. Viimeinen kirja, *Paddington's Finest Hour* (Paddingtonin hienoin hetki) julkaistiin huhtikuussa 2017.

Bond oli naimisissa Sue Bondin kanssa ja heillä on kaksi lasta ja neljä lastenlasta. Bond asui Lontoossa, lähellä Paddingtonin asemaa.

## Lähteet
Venus ja Adonis

**Venus ja Adonis** on englantilaisen barokkisäveltäjän John Blow'n kolminäytöksinen ooppera noin vuodelta 1683. Se sävellettiin kuningas Kaarle II:n hoville. Sitä pidetään vanhimpana tunnettuna englanninkielisenä oopperana. Libreton kirjoittajaa ei tunneta, mutta se perustuu klassiseen tarinaan Venuksesta ja Adoniksesta.
Hans Tyderle

**Johannes ”Hans” Tyderle** (s. 15. joulukuuta 1926  Svitavy, Tšekki) on saksalainen piirtäjä ja maalari. Vuosikymmeniä hän keskittyi enkaustiikkaan eli vahamaalaukseen. Hän on tehnyt sekä ekspressionismiin että abstraktiseen taiteeseen kuluvia teoksia. Teemoina hänen tauluissaan on muotokuvat, asetelmat, uskonnolliset aiheet ja erotiikka, harvemmin maisemat. 

Hän signeeraa taulunsa lyhenteellä ”Ha Ty”.

## Lähteet
Armide (Lullyn ooppera)

**Armide** on ranskalaisen Jean-Baptiste Lullyn säveltämä ooppera. Sen libreton on kirjoittanut Philippe Quinault ja se perustuu Torquato Tasson runoteokseen *La Gerusalemme liberata* (). Teos edustaa Lullyn ja Quinault'n luomaa ranskalaista oopperatyyliä, *[[tragédie lyrique|tragédie en musiquea]]*. Ensiesityksensä teos sai Pariisissa 15. helmikuuta 1686.

## Lähteet
* AMG: Armide, opera, LWV 71
Armide

**Armide** voi tarkoittaa seuraavia:

## Oopperoita

Armide-nimisiä oopperateoksia on sävelletty yli 50. Näistä tunnetuimpia ovat:

* Jean-Baptiste Lullyn ''Armide'' (1669)
* Christoph Willibald Gluckin ''Armide''  (1777)

Näiden oopperoiden kanssa samaan Torquato Tasson eeppiseen runoelmaan *Gerusalemme liberata* (, 1580) perustuu myös Georg Friedrich Händelin ooppera *[[Rinaldo]]* (1711).

## Muita merkityksiä

* Armide-luokka, Ranskan laivaston sukellusveneluokka
* Armide (SD2), Ranskan laivaston Armide-luokan sukellusvene
* FS Armide (1867), Ranskan laivaston panssarikorvetti
Sadiq al-Mahdi

**Sadiq al-Mahdi** (; 25. joulukuuta 1935 Omdurman, Anglo-egyptiläinen Sudan – 26. marraskuuta 2020 Abu Dhabi, Arabiemiirikunnat) oli sudanilainen uskonnollinen johtaja ja poliitikko. Hän johti Sudanin Hizb al-Umma -puoluetta ja oli Ansar-suufilahkon imaami. Hän oli Sudania 1883–1898 hallinneen mahdiksi itsensä nimittäneen Muhammad ibn Abdallan seuraaja.

Al-Mahdi toimi Sudanin pääministerinä kahdesti: ensimmäistä kertaa 1966–1967 ja 1986–1989. Hänen ensimmäinen hallituksensa oli Umma-puolueen ja Hassan al-Turabin puolueen ja pienempien puolueiden yhteishallitus.

Al-Mahdi nousi valtaan 1986 maan ensimmäisissä vaaleissa 17 vuoteen. Hänen valtakautensa aikana maan talous ja sisällissota vain pahenivat. Kuusi vuotta kestänyt sisällissota, jonka hallituksen joukot olivat häviämässä, oli jo johtanut 250&nbsp;000 nälänhädän uhriin. Viimeisinä viikkoina Khartoumin asukkaat olivat protestoineet kaduilla talousvaikeuksia ja vaatineet entisen presidentin paluuta. Kesäkuussa 1989 al-Mahdi pidätytti 14 upseeria ja 50 siviiliä vallankaappauksen suunnittelusta ja yrityksestä nostaa entinen presidentti Jaafar Nimeiry maanpaosta takaisin valtaan.

30. kesäkuuta 1989 vallan kaappasi prikaatikenraali Omar al-Bashirin johtama sotilaiden ryhmä, nimeltään Kansallisen pelastuksen vallankumouksen neuvosto ja Bashir otti hoitaakseen valtionpäämiehen, pääministerin, puolustusministerin ja asevoimien komentajan tehtävät.

Al-Mahdi oli näyttelijä Alexander Siddigin (Dr. Julian Bashir Star Trek: Deep Space Ninessa) setä. Hän julkaisi useita poliittisia kirjoja.

Al-Mahdi kuoli COVID-19-tautiin sairaalassa Abu Dhabissa 26. marraskuuta 2020 .

## Lähteet
Sa’id ibn Taimur

**Sa’id ibn Taimur** (13. elokuuta 1910 – 19. lokakuuta 1972) oli Omanin sulttaani vuosina 1932–1970.

Sa’id ibn Taimuria edelsi hänen isänsä Taimur ibn Faisal.

Kautensa alkuvuosikymmeninä Sa’id ibn paljolti Taimur sulki maan rajat ja pakotti tällä riitaiset heimot kohti yhtenäisyyttä hajanaisen kauden jälkeen. Yhtenäisyyttä syntyi, mutta maa taantui ympäröivän maailman kehityksestä. Sa’id ibn Taimuria sai kautensa aikana maansa sisäistä poliittista vastustusta muun muassa imaamilta, maan uskonnolliselta johtajalta, joka kapinoi Nizwasta käsin. Kiistaan sekaantui ulkomaitakin, mutta Taimur pysyi vallassa vuoteen 1970. 

Sulttaania vastaan kapinoitiin jälleen vuonna 1965, ja 1966 hän joutui salamurhayrityksen kohteeksi. Vuonna 1970 maassa toteutettiin onnistuneesti vallankaappaus, jolla valtaan nostettiin sulttaanin poika Qabus ibn Sa’id Al Sa’id.

Sa’id ibn Taimur ajettiin vallankaappauksen jälkeen maanpakoon. Hän asui elämänsä viimeiset vuodet Lontoon Dorchester-hotellissa. Kuoltuaan 1972 Sa’id ibn Taimur haudattiin Englantiin.

## Lähteet

## Aiheesta muualla
*Oman: The Al-Busaid Dynasty  (royalark.net)
*Said Bin Taimur  (findagrave.com)
*Said bin Taimur Mosque  (omantripper.com)
Mel Judah

**Mel Judah** (s. 8. lokakuuta 1947, Kalkutta, Intia) on australialainen pokeriammattilainen, joka on voittanut kaksi World Series of Poker (WSOP) -turnausta ja yhden World Poker Tour -turnauksen. Hänen lempinimensä on "The Silver Fox" (hopeakettu).

Judah oppi pokerin 14-vuotiaana katselemalla isäänsä pelaamassa ostopokeria. Judah syntyi Intiassa, mutta jonkin aikaa Australiassa asuttuaan muutti Lontooseen. Ennen pokeriuraansa hän työskenteli Vidal Sassoon -hiusmuotoilijana.

Judah on voittanut urallaan kaksi WSOP-ranneketta ja oli WSOP:n pääturnauksessa kolmas vuonna 1997, jolloin Stu Ungar voitti. Rahallisesti suurimman turnausvoittonsa (579&nbsp;375 dollaria) Judah otti WPT:n toisella kaudella, jolloin hän oli ykkönen Legends of Poker -turnauksessa. Joulukuussa 2006 hän oli Sky Sportsin televisioiman Poker Million V -turnauksen finaalipöydän neljäs.

Syyskuussa 2007 Judahin pokeriuran turnausansiot ylittivät 3,0 miljoonaa dollaria

## WSOP-rannekkeet

## Lähteet

## Aiheesta muualla

*
Satakieli (ooppera)

**Satakieli** (; ) on Igor Stravinskyn varhaiskauden aikana säveltämä kolminäytöksinen ooppera. Sen libretto perustuu Hans Christian Andersenin satuun ja on säveltäjän ja Stepan Mitussovin kirjoittama. Stravinsky aloitti oopperan säveltämisen vuonna 1908, mutta se jäi sivuun useiksi vuosiksi ja valmistui lopulta vasta vuonna 1914. Oopperan ensi-ilta oli *Théâtre National de l’Opérassa* Pariisissa 26. toukokuuta 1914.

## Lähteet
The Masterplan (kappale)

**The Masterplan** on brittiläisen rockyhtye Oasiken kappale, jonka on kirjoittanut Noel Gallagher. Se julkaistiin yhtyeen ”Wonderwall”-singlen B-puolena ja vuonna 1998 ilmestyneellä B-puolien kokoelmalla *[[The Masterplan]]*. Kappale on myös yhtyeen kokoelmalevyllä *[[Stop the Clocks]]* (2006).

Kappaleen laulaa Noel Gallagher, joka ei yleensä laula yhtyeen kappaleilla. 

## Lähteet

## Aiheesta muualla
* Oasis - The Masterplan (Official Video) YouTubessa
Taimur ibn Faisal

**Taimur ibn Faisal** (1886–1965) oli Omanin sulttaani vuosina 1913–1932.

Taimur ibn Faisal seurasi isäänsä Faisal ibn Turkia lokakuussa 1913. Hän luopui kruunustaan vuonna 1932 poikansa Sa’id ibn Taimurin hyväksi. 

Valtansa jälkeen Taimur asui ulkomailla, pääosin Intiassa. Hän kuolikin siellä, Bombayssa, vuonna 1965. Taimur oli naimisissa kuudesti, ja hänellä oli viisi lasta. 

## Lähteet

## Aiheesta muualla
*Al Said - The Ruling Family  (globalsecurity.org)
*Oman: The Al-Busaid Dynasty  (royalark.net)
*Taimur ibn Faisal, 1913-32  (countrystudies.us)
*Oman (1912-present)  (uca.edu)
Spunk

**Spunk** on punk-yhtye Sex Pistolsin virallinen bootleg-albumi. Albumi sisältää yhtyeen varhaisia kappaleversioita vuosilta 1976–1977 demoversioina, jotka myöhemmin julkaistiin eri lyriikoilla ja eri nimillä albumilla *[[Never Mind the Bollocks, Here's the Sex Pistols]]*, tosin "Liar" ja "Submission" olivat samoilla nimillä. Kaikissa albumin kappaleissa bassoa soittaa alkuperäinen basisti Glen Matlock, joka erosi myöhemmin yhtyeestä helmikuussa 1977. Albumi julkaistiin ensimmäistä kertaa syyskuussa 1977 Isossa-Britanniassa. CD-versio julkaistiin 1987. Albumi julkaistiin uudestaan 2006 remasteroituna CD-versiona.

## Kappalelista

Suluissa lukee kappaleiden lopullinen .imi

### 1. puoli

#"Lazy Sod" ("Seventeen") – 2:08
#"Satellite" – 4:10 (julkaistu myöhemmin singlen *[[Holidays in the Sun]]* b-puolena editoituna versiona)
#"Feelings" ("No Feelings") – 2:51
#"Just Me" ("I Wanna Be Me") – 3:11
#"Submission" – 4:17
#"Nookie" ("Anarchy in the UK") – 4:07
* Kappaleet 1.–5. nauhoitettu Denmark Streetissa (miksattu ja jälkiäänitetty Riverside/Decibel Studiossa), Lontoo, 13.–30. heinäkuuta 1976.
* Kappale 6 nauhoitettu Lansdowne/Wessex Studiossa, Lontoo, 10.–12. lokakuuta 1976.

### 2. puoli

#"No Future" ("God Save the Queen") – 3:37
#"Problems" – 4:19
#"Lots of Fun" ("Pretty Vacant") – 3:09
#"Liar" – 2:44
#"Who Was It" ("EMI") – 3:15
#"New York (Looking for a Kiss)" ("New York") – 3:08
* Kaikki kappaleet nauhoitettu Gooseberry/Eden Studiossa, Lontoo, 17.-28. tammikuuta 1977.

### Bonuskappaleet

*"Anarchy in the UK" (Denmark Street/Riverside/Decibel, heinäkuu 1976)
*"Pretty Vacant" (Denmark Street/Riverside/Decibel, heinäkuu 1976)
*"No Fun" (Lansdowne/Wessex Studios, lokakuu 1976)

## Muusikot

*Johnny Rotten - laulu
*Steve Jones - kitara, taustalaulu
*Glen Matlock - basso, taustalaulu
*Paul Cook - rummut, taustalaulu
Cimbasso

**Cimbasso** on nykyään harvinainen vaskipuhallin, joka kuuluu tromba-ryhmään. Soittimessa on kolmesta viiteen venttiiliä ja putki on hyvin sylinterimäinen. Cimbasso on usein F- tai Bb-vireinen ja sen ääniala on sama kuin tuubassa tai kontrabassopasuunassa. Soinniltaan cimbasso voi vaihdella lämpimästä ja pehmeästä kirkkaaseen ja uhkaavaan.

Cimbassoa ovat käyttäneet oopperoissaan muun muassa Giuseppe Verdi ja Giacomo Puccini. Oopperoiden lisäksi cimbassoa käytetään myös elokuvien musiikissa.
George Tupou I

**George Tupou I** (n. 1797 – 18. helmikuuta 1893) oli Tongan ensimmäinen kuningas. 

George Tupou I:n tarkasta syntymäajasta tai -paikasta ei ole selvyyttä. Hän nousi vähitellen Haʻapailla johtavaan asemaan ja hallitsi koko Tongaa vuodesta 1845 kuolemaansa.

George Tupou I teki hallituksensa pääkaupungiksi Nukuʻalofan. Vuoden 1875 perustuslain myötä Tongasta tuli virallisesti kuningaskunta ja Tupousta sen ensimmäinen kuningas. Tällöin hallitsija myös otti käyttöönsä nimen, jolla hänet nykyään tunnetaan. 

George Tupou I kuoli vuonna 1893 Tongatapun saarella, jolloin hänen seuraajakseen nousi lapsenlapsi George Tupou II.

## Lähteet
New England Patriots

**New England Patriots** on vuonna 1960 perustettu amerikkalaisen jalkapallon ammattilaisjoukkue, jonka kotipaikka on Foxborough, Massachusetts. New England Patriots pelaa National Football Leaguen American Football Conference-sarjassa. Patriots pelaa kotiottelunsa Gillette Stadiumilla.

New England Patriots, alun perin **Boston Patriots**, on ollut yksi NFL:n historian menestyneimmistä ja ikonisimmista joukkueista. Patriots on voittanut kuusi Super Bowlia ja 11 konferenssimestaruutta.

Seuran omistaja on Robert Kraft. New England Patriots oli vuonna 2023 *[[Forbes]]in* listauksessa maailman kolmanneksi arvokkain urheiluseura seitsemän miljardin dollarin arvolla.

## Historia
### Perustaminen ja AFL-aikakausi
Vuonna 1959 bostonilainen liikemies Billy Sullivan Jr., jolla oli vahva tausta urheilun promootiossa, sai American Football Leaguen (AFL) franchising-oikeuden 22. marraskuuta. Joukkueen lempinimeksi valittiin ”Patriots” Bostonin urheilutoimittajien paneelin järjestämässä kilpailussa. Nimi kunnioitti Uuden-Englannin perintöä. Vuoden 1960 kausi toi kaksi merkittävää ”ensimmäistä”: 30. heinäkuuta Patriots voitti Buffalo Billsin ensimmäisessä AFL-harjoitusottelussa ja 9. syyskuuta Patriots hävisi Denver Broncosille 13–10 ensimmäisessä koskaan pelatussa AFL:n runkosarjaottelussa. Vuonna 2011 New England Patriots pääsi seitsemännen kerran loppuotteluun (Super Bowl XLVI). Loppuottelussa New York Giants osoittautui kuitenkin paremmaksi pistein 21–17. Kaudella 2014 Patriots voitti neljännen kerran Super Bowlin. Kaudella 2016 seura voitti viidennen kerran Super Bowlin ja ensi kertaa ottelussa jouduttiin jatkojalle.

Viimeisin mestaruus tuli Super Bowl LII:n jälkeen kaudella 2018.

## Stadion

Patriots pelasi Boston University Fieldillä vuosina 1960–1961, Harvard Stadiumilla 1962 ja jälleen 1970 sekä Fenway Parkilla (Red Soxin baseball-stadion) vuosina 1963–1969. Vuonna 1971 joukkue muutti uuteen 60&nbsp;764-paikkaiseen Foxboro Stadiumiin, noin 40 kilometriä Bostonista etelään.

Gillette Stadium sijaitsee Foxboroughissa noin 45 kilometriä lounaaseen Bostonin kaupungin keskustasta. Stadion toimii kotikenttänä New England Patriotsille. Stadionin kapasiteetti on 68&nbsp;756 ihmistä. Stadion avattiin vuonna 2002 ja sen rakensi Becon Construction Company Inc.

## Kulttuuri
New England Patriotsin menestys ei rajoitu vain kentälle. Kentän ulkopuoliset aktiviteetit, kuten hyväntekeväisyystyö ja yhteisötyö, ovat tehneet joukkueesta entistäkin tunnetumman. Erityisesti nuorempi sukupolvi on ihannoinut pelaajia kuten Julian Edelmania ja Rob Gronkowskia entisten suuruuksien sijaan. Seuran positiivinen vaikutus ulottuu paljon pidemmälle kuin sunnuntaisin jalkapallokauden aikana ja on auttanut muovaamaan nyky-yhteiskunnan arvoja. Joidenkin arvioiden mukaan New England Patriots on pelkän ammattilaisseuran sijasta olennainen osa amerikkalaista kulttuuria.

## Seuratunnukset
### Logojen historia

Kuva:New England Patriotsin logo (1961).png‎|"Pat the Patriot" vuosilta 1961–1992
Kuva:New England Patriotsin logo (1993).svg|Royal Blue "Flying Elvis" vuosilta 1993–1999


## Lähteet

## Aiheesta muualla

*Joukkueen virallinen sivu
Werther

**Werther** on ranskalaisen Jules Massenet’n säveltämä nelinäytöksinen ooppera. Sen libreton ovat kirjoittaneet Édouard Blau, Paul Milliet ja Georges Hartmann, ja se pohjautuu saksalaisen Johann Wolfgang von Goethen romaaniin *[[Nuoren Wertherin kärsimykset]]*. Ensiesityksensä teos sai Wienissä 16. helmikuuta 1892. Suomen ensi-esitys oli Suomalaisessa oopperassa tammikuussa 1922.

## Lähteet

 

## Aiheesta muualla
* 
*
Alppihiihdon maailmanmestaruuskilpailut 2001

**36. [[alppihiihdon maailmanmestaruuskilpailut]]** järjestettiin Itävallan St. Antonissa 29. tammikuuta – 10. helmikuuta 2001.

## Miehet
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Naiset
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* FIS:n tietokanta
Suomen maajoukkue

**Suomen maajoukkue** voi tarkoittaa seuraavia asioita:

* Suomen miesten amerikkalaisen jalkapallon maajoukkue
* Suomen naisten amerikkalaisen jalkapallon maajoukkue
* Suomen miesten curlingmaajoukkue
* Suomen naisten curlingmaajoukkue
* Suomen miesten futsalmaajoukkue
* Suomen naisten futsalmaajoukkue
* Suomen miesten jalkapallomaajoukkue
* Suomen naisten jalkapallomaajoukkue
* Suomen alle 20-vuotiaiden naisten jalkapallomaajoukkue
* Suomen alle 21-vuotiaiden miesten jalkapallomaajoukkue
* Suomen miesten CP-jalkapallomaajoukkue
* Suomen miesten jääkiekkomaajoukkue
* Suomen naisten jääkiekkomaajoukkue
* Suomen miesten jääpallomaajoukkue
* Suomen naisten jääpallomaajoukkue
* Suomen miesten koripallomaajoukkue
* Suomen naisten koripallomaajoukkue
* Suomen miesten käsipallomaajoukkue
* Suomen naisten käsipallomaajoukkue
* Suomen miesten lentopallomaajoukkue
* Suomen naisten lentopallomaajoukkue
* Suomen miesten rugby-maajoukkue
* Suomen naisten rugby-maajoukkue
* Suomen miesten salibandymaajoukkue
* Suomen naisten salibandymaajoukkue
* Suomen taitolentomaajoukkue
* Suomen miesten vesipallomaajoukkue